جۆرج پۆلیا

جۆرج پۆلیا (لەدایکبووی ١٣ی کانوونی یەکەمی ١٨٨٧ – ٧ی ئەیلوولی ١٩٨٥) ماتماتیکزانێکی مەجارستانی-ئەمریکی بوو.

 ژیان و کار 
جۆرج پۆلیا بە ڕەچەڵەک جولەکە بوو و لە بووداپێست لە ھەنگاریا لە دایک بووە.

لە ساڵی ١٩١٤ تا ١٩٤٠ مامۆستای ماتماتیک بوو لە زانکۆی تەکنەلۆژیای زوریخ لە سویسرا و لە ساڵی ١٩٤٠ تا ١٩٥٣ لە زانکۆی ستانفۆرد، باقی ژیانیشی مامۆستای زانکۆ بوو لە زانکۆی ستانفۆرد.

جۆرج پۆلیا لە بوارە جۆراوجۆرەکانی ماتماتیکدا کاری کردووە، لەوانە زنجیرەکان، تیۆریی ژمارەکان، شیکاریی ماتماتیکی، ئەندازە، جەبر و …

بەرەو کۆتایی ژیانی ھەوڵێکی زۆری دا تا ئەو ڕێکارانەی خەڵک بەکاری دەھێنێت بۆ شیکاریی کێشەکان و چۆنییەتی فێرکردنی شیکاریی کێشەکان وەسف بکات. لە کتێبی چۆن کێشەکە شی بکەینەوە، مامەڵە لەگەڵ میتۆدەکانی فێرکردنی ماتماتیک و شیکاریی کێشەکاندا دەکات.

لە ساڵی ١٩٧٦ەوە خەڵاتێک بەناوی جۆرج پۆلیا دەبەخشرا بە نووسەری ئەو وتارە ھەڵبژێردراوانەی لە گۆڤاری The College Mathematics Journal بڵاو دەبوویەوە.http://www.maa.org/Awards/polya.html 

 پەراوێزەکان 

 سەرچاوەکان 



پۆل:ماتماتیکزانانی سەدەی ٢٠ەم
پۆل:ماتماتیکزانانی سویسی
پۆل:لەدایکبووانی ١٨٨٧
پۆل:مردووانی ١٩٨٥
پۆل:جووە مەجارییەکان
پۆل:ئەندامی زانستی ئەکادیمیایی نەتەوەیی نەتەوە یەکگرتووەکانی ئەمریکا
پۆل:گەلی ئەمریکی بە ڕەچەڵەک ھەنگاری-جولەکە
پۆل:ئەندامانی ئەکادیمیای نەتەوەییی زانستەکانی ویلایەتە یەکگرتووەکانی ئەمریکا